Diari Oficial de la Generalitat Valenciana


Sumari del DOGV 3591, del 27-09-1999 (1999/7974)

ORDRE de 23 d'agost de 1999, de la Conselleria de Cultura, Educació i Ciència, per la que es convoquen dos premis d'investigació de l'OPVI relacionats amb l'empresa familiar.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7974


Data del document
:   23-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * premi cultural
    * investigació
    * empresa familiar
    * distinció honorífica

ORDRE de 23 d'agost de 1999, de la Conselleria de Cultura, Educació i Ciència, per la que es convoquen dos premis d'investigació de l'OPVI relacionats amb l'empresa familiar. [1999/F7974]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana crea, en l'article 15, l'Organisme Públic Valencià d'Investigació (OPVI).
  
El Decret 307/1997, de 24 de desembre, del Govern Valencià, aprova el Reglament d'Organització, Funcionament i Personal de l'Organisme Públic Valencià d'Investigació (OPVI).
  
De conformitat amb els Acords del Consell Rector de l'Organisme Públic Valencià d'Investigació (OPVI) en la seua reunió de l'1 d'abril de 1998, i en l'article 8. h) del citat Decret 307/1997, de 24 de desembre, que van crear l'Institut de l'Empresa Familiar,
  
ORDENE
  
Primer
  
Convocar dos premis per a treballs d'investigació relacionats amb l'empresa familiar.
  
Segon
  
L'import global de cada un dels premis serà de 500.000 pessetes (3.010,10 euros), a càrrec de la línia pressupostària 402/000/99 del programa 75.12.499.60.
  
Tercer
  
Les bases de la concessió dels premis d'esta convocatòria són les contingudes en l'annex d'esta ordre.
  
Quart
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta ordre, que posa fi a la via administrativa, l'interessat podrà interposar recurs de reposició davant el conseller de Cultura, Educació i Ciència, en el termini de un mes des del dia següent a la seua publicació, o recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o 10 dies , si opta per seguir el procediment per a la protecció dels drets fonamentals de la persona, comptats des de l'endemà de la seua publicació. Tot allò de conformitat amb el que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot allò sense perjuí que s'interpose qualsevol altre que es considere convenient.
  
València, 23 d'agost de 1999
  
El conseller de Cultura, Educació i Ciència,
  
MANUEL TARANCÓN I FANDOS
  
Annex
  
Bases de la convocatòria
  
1. Beneficiaris
  
Podran ser beneficiaris d'estos premis els llicenciats, arquitectes, enginyers o doctors, residents a la Comunitat Valenciana.
  
2. Criteris de concessió
  
Els beneficiaris seran premiats en virtut de la qualitat i rellevància científica per a la Comunitat Valenciana del treball d'investigació realitzat.
  
3. Presentació de candidats
  
Els sol·licitants hauran de presentar la següent documentació:
  
a) La titulació i el treball d'investigació.
  
b) El currículum.
  
c) Còpia del DNI.
  
Les sol·licituds es presentaran en el registre de l'Organisme Públic Valencià d'Investigació, o per mitjà de qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
4. Termini de presentació
  
Els interessats podran presentar les sol·licituds en el termini de 15 dies des de la publicació de les bases de la convocatòria en el Diari Oficial de la Generalitat Valenciana.
  
D'acord amb allò que s'ha previst en la Instrucció 6/1996, de la Secretaria General de la Conselleria de Cultura, Educació i Ciència, els terminis que finalitzen en dies que siguen inhàbils, així com els dissabtes i els dies 24 i 31 de desembre o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
5. Composició de la comissió avaluadora i sistema de selecció
  
La comissió que avaluarà els mèrits dels aspirants i que elevarà les corresponents propostes a la directora de l'OPVI, estarà formada pels següents membres:
  
President: el cap del Servei de Gestió de la Investigació de l'OPVI.
  
Secretari: el cap del Negociat de Programes d'Investigació de l'OPVI.
  
Tres vocals designats per la directora de l'OPVI.
  
La comissió es reunirà per a la selecció de candidats, estendrà acta de la reunió i farà una proposta raonada a la directora de l'OPVI, dins dels 30 dies següents a l'acabament del termini de presentació de sol·licituds.
  
6. Resolució
  
El termini per a dictar resolució serà de dos mesos des de l'acabament del termini establit per a presentar sol·licituds. La resolució de la present convocatòria es farà pública en el Diari Oficial de la Generalitat Valenciana. En el cas de no resoldre's el procediment en el termini anteriorment establit, s'entendrà que les sol·licituds han sigut desestimades.
  
7. Quantia i pagament
  
La quantia dels premis serà de 500.000 pessetes (3.010,10 euros), que es pagaran als premiats una vegada acrediten que estan al corrent de les seues obligacions tributàries i amb la seguretat social.
  
8. Publicitat